In nomine Verbi incarnati. Noverint cuncti fideles, quod ego Landricus presbiter et Rodbertus, vuadiatores Otberti presbiteri, donamus Deo et sanctis apostolis ejus Petro et Paulo, et ad locum Cluniacum, aliquid ex rebus ipsius Otberti: hoc est vineam quæ est sita in pago Matisconense, in villa Sarciaco. Terminat ipsa vinea a mane terra Sancti Nazarii, a medio die terra Martini, a sero similiter, a cercio de ipsa hereditate; habet in longo perticas XXXVIII, et in lato quatuor. Dono hanc vineam pro remedio anime meæ, ut pius Dominus in futuro michi dignetur esse propitius. Actum Cluniaco publicæ. S. Landrici et Rodberti, vuadiatorum, qui fieri et firmare rogaverunt. S. Ornadi presbiteri, Girbaldi, Landulfi, Duranni, Ledbaldi. Data die lunæ, mense januario, regnante Hugone rege anno VII.